Na temelju članka 11. Odluke o uvjetima, načinu i postupku upravljanja nekretninama u vlasništvu Općine Dragalić („Službeni glasnik“ br. 6/09 i 8/10) i Odluke Općinskog načelnika Općine Dragalić o raspisivanju javnog natječaja za zakup poljoprivrednog zemljišta u vlasništvu Općine Dragalić, KLASA: 320-02/22-02/02, Urbroj: 2178-27-01-22-1 od 10.03.2022. godine, Jedinstveni upravni odjel Općine Dragalić objavljuje

**J A V N I N A T J E Č A J**

**za zakup poljoprivrednog zemljišta u vlasništvu Općine Dragalić**

I.

Predmet natječaja je poljoprivredno zemljište u vlasništvu Općine Dragalić i to:

|  |  |  |  |  |  |  |
| --- | --- | --- | --- | --- | --- | --- |
| R.Br. | Kč.br. | k.o. | Kultura | Površinaha | Jed. cijena kn | Početna zakupnina |
| 1. | 102 | Dragalić | oranica | 0,5697 | 641,00 | 365,17 |
| 2. | 99 | Dragalić | oranica | 3,1258 | 641,00 | 2.003,63 |
| 3. | 610/1 | Medari | oranica | 0,6237 | 641,00 | 399,79 |
| 4. | 362 | Gorice | oranica | 1,6917 | 641,00 | 1.084,37 |
| 5. | 570 | Gorice | oranica | 1,3376 | 641,00 | 857,40 |
| Tehnološka cjelina |
| 6. | 74 | Poljane | oranica | 1,8777 | 641,00 | 1.203,60 |
|  | 75 | Poljane | livada | 1,2858 | 491,00 | 631,32 |
|  |  |  | Ukupno: | **3,1635** |  | **1.834,92** |
| Tehnološka cjelina |
| 7. | 98/1 | Poljane | oranica | 1,0279 | 641,00 | 658,88 |
|  | 98/2 | Poljane | oranica | 0,7187 | 641,00 | 460,68 |
|  |  |  | Ukupno: | **1,7466** |  | **1.119,56** |

II.

Poljoprivredno zemljište iz točke I. ovog natječaja, daje se u zakup na rok do 5 godina.

III.

Postupak javnog natječaja prikupljanjem pismenih ponuda provest će Povjerenstvo nadležno za razmatranje ponuda.

IV.

Pravo sudjelovanja na natječaju imaju fizičke i pravne osobe.

V.

Pismena ponuda mora sadržavati:

- naziv, odnosno ime, prezime i adresu natjecatelja, te OIB - podatke o zemljištu (katastarsku općinu, broj kat. čestice, te površinu čestice

- visinu ponuđene zakupnine

- potvrdu Jedinstvenog upravnog odjela o izmirenim obvezama prema Općini Dragalić

- preslik osobne iskaznice

- obiteljsko poljoprivredno gospodarstvo upisano u registar poreznih obveznika poreza na dohodak kojemu je poljoprivreda osnovna djelatnost prilaže: uvjerenje ili potvrdu nadležne porezne uprave

- poljoprivredni obrt prilaže: preslik obrtnice

- potvrdu o prijavi na mirovinsko osiguranje koju izdaje nadležni ured Zavoda za mirovinsko osiguranje

- obiteljska poljoprivredna gospodarstva prilažu: preslik rješenja o upisu u upisnik ili preslik iskaznice nositelja OPG-a ili potvrdu o predanom zahtjevu za upis u upisnik OPG

- pravna osoba registrirana za obavljanje poljoprivredne djelatnosti prilaže: preslik izvoda iz sudskog registra

- preslik diplome o završenom poljoprivrednom fakultetu ili višoj poljoprivrednoj školi - preslik svjedodžbe o završenoj srednjoj poljoprivrednoj školi

- potvrdu Ureda za obranu ili MUP-a o sudjelovanju u obrani suvereniteta RH najmanje 3 mjeseca

- uporabnu dozvolu za gospodarski objekt

- dokaz o stočnom fondu (potvrda Hrvatskog stočarskog centra )

- potvrdu Porezne uprave o podmirenju svih obveza s osnove javnih davanja

 (ne starija od 30 dana do dana objave natječaja)

- odluka županijskog ili središnjeg Povjerenstva kojom se odobrava projekt u okviru Operativnog

Programa koji je donijela Vlada Republike Hrvatske iz područja poljoprivrede.

VI.

Pravo prvenstva zakupa ima fizička ili pravna osoba koja je sudjelovala na natječaju slijedećim redoslijedom:

1. Nositelj obiteljskog poljoprivrednog gospodarstva koji ima prebivalište na području Općine Dragalić

2. Obiteljsko poljoprivredno gospodarstvo čiji nositelj ima završen poljoprivredni fakultet

3. Obiteljsko poljoprivredno gospodarstvo čiji nositelj ima završenu višu poljoprivrednu školu

4. Obiteljsko poljoprivredno gospodarstvo čiji nositelj ima završenu srednju poljoprivrednu školu

5. Obiteljsko poljoprivredno gospodarstvo čiji je nositelj hrvatski branitelj iz Domovinskog rata koji je proveo u obrani suvereniteta Republike Hrvatske najmanje tri mjeseca ili je član obitelji smrtno stradalog, zatočenog ili nestalog hrvatskog branitelja

Ako je više osoba iz stavka 1. ovog članka u istom redoslijedu prvenstvenog prava zakupa, prednost se utvrđuje prema slijedećim kriterijima:

a) Nositelj obiteljskog poljoprivrednog gospodarstva koji ostvaruje prava iz radnog odnosa radom u poljoprivredi na vlastitom gospodarstvu i upisan je u Upisnik poljoprivrednih gospodarstava

b) Pravna osoba registrirana za obavljanje poljoprivredne djelatnosti i nositelj obiteljskog poljoprivrednog gospodarstva koji ostvaruje prava iz radnog odnosa izvan poljoprivrednog gospodarstva, a poljoprivrednu djelatnost obavlja kao dopunsku djelatnost na vlastitom gospodarstvu i upisan je u Upisnik poljoprivrednih gospodarstava

c) Pravna ili fizička osoba koja je vlasnik gospodarskog objekta za uzgoj stoke, a ne ispunjava uvjet odnosa broja stoke i poljoprivrednih površina od najmanje 2,5 uvjetna grla po hektaru poljoprivrednih površina koje ima u posjedu, a pogodne su za ratarsku i stočarsku proizvodnju

d) Nositelj obiteljskog poljoprivrednog gospodarstva koji je mlađi od 40 godina

e) Poljoprivredno gospodarstvo kojem je odobren projekt u okviru Operativnog programa koji je donijela Vlada Republike Hrvatske iz područja poljoprivrede. Fizička ili pravna osoba iz ovog članka ima prvenstveno pravo zakupa prema utvrđenom redoslijedu uz uvjet da prihvati najvišu cijenu koju je ponudio bilo koji od ponuđača koji ispunjava natječajne uvjete.

VII.

Pismene ponude šalju se poštom, preporučeno u zatvorenim omotnicama s naznakom: ZA NATJEČAJ ZA ZAKUP POLJOPRIVREDNOG ZEMLJIŠTA – NE OTVARATI, na adresu: Općina Dragalić, Trg sv. I. Krstitelja 2, 35428 Dragalić, a mogu se dostaviti i neposredno Jedinstvenom upravnom odjelu najkasnije do 25.03.2022. godine do 14 sati.

Ponuditelji mogu biti nazočni javnom otvaranju ponuda koje će se održati dana 28.03.2022. godine u 18,00 sati u prostorijama Općine Dragalić.

VIII.

Nepravodobne i nepotpune ponude neće se uzeti u razmatranje, što će se utvrditi zapisnički.

IX.

Odluku o izboru najpovoljnije ponude donosi Općinski načelnik na temelju zapisnika Povjerenstva nadležnog za razmatranje ponuda. Obavijest o izboru najpovoljnije ponude bit će dostavljena ponuditeljima u roku od 8 dana od dana donošenja odluke o izboru najpovoljnije ponude. Ponuditelj čija ponuda budu izabrana kao najpovoljnije u obvezi su najkasnije u roku od 15 dana, računajući od dana donošenja Odluke Općinskog načelnika o izboru najpovoljnije ponude, zaključiti s Općinom Ugovor o zakupu.

X.

Zakupnik plaća razmjerni dio zakupnine za razdoblje od dana uvođenja u posjed do 31.12.2022., a za svaku sljedeću godinu zakupa do 01.08. tekuće godine.

 JEDINSTVENI UPRAVNI ODJEL

 OPĆINE DRAGALIĆ

KLASA: 320-02/22-02/02

URBROJ: 2178-27-02/3-22-2

U Dragaliću, 17.03.2022.